**Ministru kabineta rīkojuma projekta „Par atteikumu nodot**

**privatizācijai valsts nekustamo īpašumu „Lielapgulde”,**

**Naudītes pagastā, Dobeles novadā” sākotnējās ietekmes**

**novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma „Par valsts un pašvaldību īpašuma objektu privatizāciju” (turpmāk – Privatizācijas likums) 12.panta pirmā un otrā daļa nosaka, ka jebkura fiziskā vai juridiskā persona ir tiesīga ierosināt, iesniedzot privatizācijas ierosinājumu valsts akciju sabiedrībā „Privatizācijas aģentūra” (turpmāk – Privatizācijas aģentūra), jebkura tāda valsts īpašuma objekta nodošanu privatizācijai, uz kuru attiecināms Privatizācijas likums.  Saskaņā ar Privatizācijas likuma 12.panta trešo daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma (turpmāk – Pabeigšanas likums) 6.panta pirmo daļu Privatizācijas aģentūra apkopo privatizācijas ierosinājumus un sagatavo Ministru kabineta rīkojuma projektu par valsts īpašuma objektu nodošanu privatizācijai. Sagatavoto Ministru kabineta rīkojuma projektu iesniedz Ekonomikas ministrijai.  Ekonomikas ministrija atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 11.punkta prasībām nodrošina attiecīgā Ministru kabineta rīkojuma projekta iesniegšanu izskatīšanai Ministru kabineta sēdē.  Pamatojoties uz Privatizācijas likuma 12.panta ceturto un sesto daļu un Pabeigšanas likuma 6.panta piekto daļu, tikai Ministru kabinets var pieņemt lēmumu par valsts īpašuma objekta nodošanu privatizācijai vai atteikumu nodot privatizācijai, iespējams vienlaicīgi nosakot atsevišķus valsts īpašuma objekta privatizācijas nosacījumus.  Saskaņā ar Administratīvā procesa likuma 51.pantu un 56.panta pirmo daļu ar saņemtā privatizācijas ierosinājuma reģistrācijas brīdi ir ierosināta administratīvā lieta un to izskata iestāde atbilstoši savai kompetencei.  Līdz ar to Privatizācijas aģentūrai un Ekonomikas ministrijai savas kompetences ietvaros ir pienākums nodrošināt Ministru kabineta rīkojuma projekta par konkrētu valsts īpašuma objektu nodošanu privatizācijai vai atteikuma nodot privatizācijai, kas izstrādāts pamatojoties uz privatizācijas ierosinājumiem, iesniegšanu Ministru kabinetam izlemšanai. |
| 2. | Pašreizējā situācija un problēmas | Privatizācijas aģentūra ir saņēmusi D.Dīķes privatizācijas ierosinājumu (reģistrēts Privatizācijas aģentūras Privatizācijas ierosinājumu reģistrā 2005.gada 15.decembrī ar Nr.1.36) un I.Stepanova privatizācijas ierosinājumu (reģistrēts Privatizācijas aģentūras Privatizācijas ierosinājumu reģistrā 2006.gada 31.augustā ar Nr.1.438) par valsts nekustamo īpašumu „Lielapgulde” (nekustamā īpašuma kadastra Nr.4680 004 0004), Naudītes pagastā, Dobeles novadā (turpmāk – valsts īpašuma objekts), tas ir, zemi 72,6 ha kopplatībā un uz tās esošajām ēkām (būvēm).  **1. Nekustamā īpašuma sastāvs**  Valsts īpašuma objekts sastāv no 13 (trīspadsmit) būvēm (būvju kadastra apzīmējumi 4680 004 0004 001, 4680 004 0004 002, 4680 004 0004 004, 4680 004 0004 005, 4680 004 0004 006, 4680 004 0004 007, 4680 004 0004 008, 4680 004 0004 009, 4680 004 0004 012, 4680 004 0004 023, 4680 004 0005 001, 4680 004 0005 002 un 4680 004 0005 003) (bez adreses) un divām zemes vienībām 72,6 ha kopplatībā (zemes vienību kadastra apzīmējumi 4680 004 0004 un 4680 004 0005) (bez adreses).  Saskaņā ar Valsts zemes dienesta Kadastra informācijas sistēmas teksta datiem valsts īpašuma objekta sastāvā esošās zemes vienības (zemes vienības kadastra apzīmējums 4680 004 0004) (bez adreses) daļa 9,9 ha platībā un zemes vienības (zemes vienības kadastra apzīmējums 4680 004 0005) (bez adreses) daļa 3,1 ha platībā ir reģistrēta kā valsts meža zeme.  Valsts īpašuma objekts ir vietējās nozīmes arhitektūras pieminekļa „Lielapguldes muižas apbūve” (valsts aizsardzības Nr.4949) daļa. Būvēm (būvju kadastra apzīmējumi 4680 004 0004 008, 4680 004 0004 001, 4680 004 0004 005, 4680 004 0004 007 un 4680 004 0005 002) (bez adreses) ir noteikts apgrūtinājums – vietējas nozīmes kultūras pieminekļa teritorija un objekti.  Būve (būves kadastra apzīmējums 4680 004 0004 007) (bez adreses) ir vietējās nozīmes arhitektūras piemineklis „Stallis” (valsts aizsardzības Nr.4952). Valsts aizsargājamo kultūras pieminekļu saraksts ir apstiprināts ar Kultūras ministrijas 1998.gada 29.oktobra rīkojumu Nr.128 „Par valsts aizsargājamo kultūras pieminekļu sarakstu”.  **2. Īpašuma tiesības**  Īpašuma tiesības uz valsts īpašuma objektu ir nostiprinātas Dobeles rajona tiesas zemesgrāmatu nodaļas Naudītes pagasta zemesgrāmatas nodalījumā Nr.1000 0003 0612 Latvijas valstij Izglītības un zinātnes ministrijas personā.  **3. Privatizācijas ierosinātāji:**  Dagnija Dīķe (adrese – Ģertrūdes iela 69/71-4, Rīga, LV-1011) (privatizācijas ierosinājums reģistrēts Privatizācijas aģentūras Privatizācijas ierosinājumu reģistrā 2005.gada 15.decembrī ar Nr.1.36);  Igors Stepanovs (adrese – Ģertrūdes iela 69/71-4, Rīga, LV-1011) (privatizācijas ierosinājums reģistrēts Privatizācijas aģentūras Privatizācijas ierosinājumu reģistrā 2006.gada 31.augustā ar Nr.1.438).  **4. Nekustamā īpašuma valdītājs**  Izglītības un zinātnes ministrija. Valsts īpašuma objektu, pamatojoties uz 2010.gada 14.oktobra Valsts nekustamā īpašuma lietojuma līgumu (Izglītības un zinātnes ministrijas reģ. Nr.1-29/38), mācību procesa nodrošināšanai izmanto Apguldes Profesionālā vidusskola (iepriekšējais nosaukums – Apguldes arodvidusskola).  **5. Noma**  Valsts īpašuma objekts normatīvajos aktos noteiktajā kārtībā nav iznomāts.  **6. Pirmpirkuma tiesības**  Saskaņā ar likuma „Par valsts un pašvaldību īpašuma objektu privatizāciju” 17.panta pirmo daļu nav subjekta, kuram varētu tikt atzītas valsts īpašuma objekta pirmpirkuma tiesības.  **7. Īpatnības**  Saskaņā ar Meža likuma 44.panta trešo daļu valsts īpašuma objekta sastāvā esošā valsts meža zeme nav privatizējama. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta rīkojuma projekts „Par atteikumu nodot privatizācijai valsts nekustamo īpašumu „Lielapgulde”, Naudītes pagastā, Dobeles novadā” (turpmāk – rīkojuma projekts) paredz atteikt nodot privatizācijai valsts īpašuma objektu, pamatojoties uz Pabeigšanas likuma 6.panta trešo un piekto daļu, Valsts pārvaldes iekārtas likuma 6. un 9.pantu un 10.panta trešo un ceturto daļu un Meža likuma 44.panta trešo daļu. |
| 5. | Projekta izstrādē iesaistītās institūcijas | Ar Ministru prezidenta 2006.gada 28.februāra rīkojumu Nr.85 „Par darba grupu” izveidotā starpinstitūciju darba grupa, Dobeles novada dome un Apguldes Profesionālā vidusskola. |
| 6. | Iemesli, kādēļ netika nodrošināta sabiedrības līdzdalība | Jautājuma būtība skar Ministru kabineta tiesības pieņemt lēmumu atteikt nodot privatizācijai valsts īpašuma objektu, pamatojoties uz Pabeigšanas likuma 6.panta trešo un piekto daļu. Līdz ar to šis jautājums neparedz ieviest izmaiņas, kas varētu ietekmēt sabiedrības intereses. |
| 7. | Cita informācija | Rīkojuma projektu Ministru kabineta sēdē nepieciešams skatīt vienlaikus ar Ministru kabineta rīkojuma projektu „Par daļas no valsts īpašuma objekta „Lielapgulde”, Naudītes pagastā, Dobeles novadā, nodošanu privatizācijai” (VSS-161, 2010.gads). |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Rīkojuma projekts uzskatāms par vispārīgo administratīvo aktu, ko iestāde izdod attiecībā uz individuāli nenoteiktu personu loku. Vispārīgo administratīvo aktu var pārsūdzēt Administratīvā procesa likuma noteiktajā kārtībā. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

Anotācijas III, IV, V un VI sadaļa – projekts šīs jomas neskar.

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīkojuma projekta izpildi nodrošinās Privatizācijas aģentūra. |
| 2. | Projekta izpildes ietekme uz pārvaldes funkcijām | Esošās funkcijas un uzdevumi netiek paplašināti un netiek sašaurināti. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Jaunas valsts institūcijas netiek izveidotas. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Projekts šo jomu neskar. |
| 6. | Cita informācija | Iesniedzamajiem dokumentiem nav piešķirams lietojuma ierobežojuma statuss.  Rīkojuma projekts attiecas uz privatizācijas politiku.  Ministru kabineta rīkojums „Par atteikumu nodot privatizācijai valsts nekustamo īpašumu „Lielapgulde”, Naudītes pagastā, Dobeles novadā” pēc apstiprināšanas Ministru kabinetā tiks publicēts oficiālajā izdevumā „Latvijas Vēstnesis”. |

Izglītības un zinātnes ministrs R.Ķīlis

Vizē:

Valsts sekretāre S.Liepiņa

24.04.2013. 13:31

1142

D.Daņiļeviča

67047889, [diana.danilevica@izm.gov.lv](mailto:diana.danilevica@izm.gov.lv)